Albona ła xe na sità de ła Croasia de sirca 12 246 abitanti. Albona ła se cata sora ła costa oriental de l'Istria a sirca 3 km dal mar a on'altitudine de 320 m s.l.m. El teritorio storego de Albona el xe dełimità a sud da łe aque del Quarnero che ło lanbise da l'estuario de l'Arsa fino al canal de Fianona, a ovest da ła vałe scavà inte i miłeni dal fiume Arsa, mentre a nordest sto confin el se fa pì "mobiłe" e el conprende i Casałi Sunberesi e ła viła de Chersano – che i xe sta par łongo tenpo teritori cusineto tra ła Republica de Venesia e l'Inpero d'Austria - par racordarse a ła fin co l'inboco del fiordo de Fianona.